Държавен вестник, бр. 7, 2013 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  7
(2) По предварителната команда „Със стро­
ева крачка, ходом!“ тялото се подава малко 
напред, тежестта му се пренася повече върху 
десния крак, като се запазва устойчивост, а 
по изпълнителната команда „МАРШ!“ движе­
нието започва с левия крак с пълна крачка.
(3) При движение със строева крачка (фиг. 3) 
кракът се изнася на височина 15 – 20 см от 
земята с изпънати напред пръсти и се стъпва 
твърдо на цяло стъпало, като едновременно 
се отделя другият крак от земята. С ръцете се 
извършва движение покрай тялото, започвай­
ки от рамото. Напред, сгъвайки ги в лактите 
така, че китките се повдигат на височина една 
длан под нивото на гърдите и една длан пред 
тялото. Назад – доколкото позволява рамен­
ната става. Пръстите на ръцете са полусвити, 
дланите обърнати към тялото. 
Фиг. 3 – Движение със строева крачка 
(4) При движение главата и тялото са из­
правени и се гледа напред.
(5) При движение с походна крачка кра­
кът се изнася свободно, без да се изпъват 
пръстите, и се поставя на земята както при 
обикновено ходене. Ръцете се движат свободно 
покрай тялото.
Чл. 24. При движение с походна крачка по 
команда „Рота – МИРНО!“ се преминава към 
строева крачка. При движение със строева 
крачка по команда „Рота – СВОБОДНО!“ се 
преминава към походна крачка. 
Чл. 25. В движение излизането от строя, 
поправянето и разговарянето се извършва 
само с разрешение на командира (началника). 
Чл. 26. (1) Движението бегом се започва 
по команда „Бегом – МАРШ!“.
(2) При движение от място по предварител­
ната команда „Бегом!“ тялото се подава леко 
напред, ръцете се полусвиват, като лактите 
се дават малко назад. По изпълнителната ко­
манда „МАРШ!“ бягането се започва с левия 
крак, ръцете извършват свободни движения 
напред и назад в такта на бягането.
(3) За преминаване в движение от ходом 
в бегом командата се подава при движение с 
походна крачка. По предварителната команда 
ръцете се полусвиват, като лактите се дават 
малко назад. Изпълнителната команда се 
подава едновременно с поставянето на левия 
крак на земята. По тази команда с десния 
крак се прави крачка и с левия се започва 
движение „бегом“.
(4) За преминаване в движение от бегом в 
ходом се подава команда „Ходом – МАРШ!“. 
Изпълнителната команда „МАРШ!“ се подава 
едновременно с поставянето на десния крак 
на земята. По тази команда се правят още 
две крачки бегом и с левия крак се започва 
движение с походна крачка.
Чл. 27. (1) Движението ходом (бегом) на 
място се извършва по команда „На място, 
ходом (бегом) – МАРШ!“ (в движение – „НА 
МЯСТО!“).
(2) По тази команда движението се извършва 
с повдигане и отпускане на краката, при това 
кракът се повдига от земята на 15 – 20 см и 
се поставя на земята с предната част на стъ­
палото и върху цяло стъпало (при бегом – на 
предната част на стъпалото). Ръцете се движат 
в такт с крачката (фиг. 4). 
Фиг. 4 – Ходом на място 
(3) По команда „ПРАВО!“, която се подава 
едновременно с поставянето на левия крак 
на земята, с десния крак се прави още една 
крачка на място и с левия крак се започва 
движение с пълна крачка.
Чл. 28. За спиране на движението се подава 
команда „СТОЙ!“. По изпълнителната коман­
да, подавана едновременно с поставянето на 
десния или левия крак на земята, се прави 
още една крачка и като се прибере кракът, 
се взема положение „мирно“.
Чл. 29. За промяна скоростта на движението 
се подават командите „ПО-БЪРЗА КРАЧКА!“, 
„ПО-БАВНА КРАЧКА!“, „ПОЛУКРАЧКА!“, 
„ПЪЛНА КРАЧКА!“.
Чл. 30. За преместване на отделен во­
еннослужещ на няколко крачки встрани се 
подава команда, например: „Редник Петров, 
две крачки вдясно (вляво), ходом – МАРШ!“. 
По тази команда се правят две крачки вдяс­
но (вляво), като след всяка крачка кракът 
се прибира.